Αθλητικά γεγονότα του 2007/Ιούνιος

2 Ιουνίου- Ποδόσφαιρο: Η Εθνική ανδρών της Ελλάδας κερδίζει την Ουγγαρία με 2-0, σε αγώνα στο Παγκρήτιο Στάδιο του Ηρακλείου,  για τα προκριματικά του Ευρωπαϊκού Πρωταθλήματος του 2008. Τα τέρματα πέτυχαν ο Φάνης Γκέκας και ο Γιούρκας Σεϊταρίδης.
Στίβος: Παγκόσμια επίδοση με 8,66μ. στο μήκος πετυχαίνει ο Λούης Τσάτουμας στην αθλητική συνάντηση "Παπαφλέσσεια" στην Καλαμάτα, καταρρίπτοντας την επίδοση του 1994 του Κώστα Κουκοδήμου, με 8,36μ.
3 Ιουνίου- Τζούντο: Ολοκληρώνεται το 1ο διεθνές τουρνουά ανδρών και γυναικών "Ακρόπολις" στο Μετς. Η ελληνική ομάδα κατέκτησε 5 χρυσά, 3 ασημένια και 1 χάλκινο μετάλλιο από την πρώτη ημέρα της διοργάνωσης. Τη δεύτερη ημέρα η ελληνική ομάδα κατέκτησε άλλα έξι μετάλλια (2 χρυσά, 2 αργυρά και 2 χάλκινα). Έτσι, η Ελλάδα κατέκτησε την 1η θέση του τουρνουά.
Ποδόσφαιρο: Ο Αστέρας Τρίπολης αναδεικνύεται πρωταθλητής στη Β' εθνική και από την επόμενη ποδοσφαιρική χρονιά θα αγωνίζεται στη Σούπερ Λίγκα, μαζί με τη Βέροια και το Λεβαδειακό. Η Νίκη Βόλου, η Προοδευτική και ο Μεσσηνιακός υποβιβάζονται στη Γ' εθνική.
Μηχανοκίνητος αθλητισμός: Ο Μάρκους Γκρόνχολμ κερδίζει το Ράλι Ακρόπολις.
Κωπηλασία: Το χρυσό μετάλλιο στον τελικό του σκιφ ελαφρών βαρών στον 1ο αγώνα του Παγκοσμίου Κυπέλλου στο Λιντς της Αυστρίας κατακτά ο Ηλίας Παππάς.
Συγχρονισμένη κολύμβηση: Το αργυρό μετάλλιο στο σόλο στο ανοικτό ευρωπαϊκό κύπελλο πρωταθλητριών στη Ρώμη, κερδίζει η Ευανθία Μακρυγιάννη.
Ποδηλασία: Ο Ντανίλο ντι Λούκα κερδίζει τον 90ό Ποδηλατικό Γύρο Ιταλίας.
6 Ιουνίου- Ποδόσφαιρο: Η Εθνική ανδρών της Ελλάδας κερδίζει τη Μολδαβία με 2-1, σε αγώνα στο Παγκρήτιο Στάδιο του Ηρακλείου,  για τα προκριματικά του Ευρωπαϊκού Πρωταθλήματος του 2008. Τα τέρματα της έκτης κατά σειρά νίκης της Εθνικής στη διοργάνωση πέτυχαν ο Άγγελος Χαριστέας και ο Νίκος Λυμπερόπουλος. Στο μεταξύ, η Εθνική Νέων προκρίνεται πανηγυρικά (νικώντας στο Λιτόχωρο  τη Σουηδία με 4-0) στην τελική φάση του αντίστοιχου Ευρωπαϊκού Πρωταθλήματος.
10 Ιουνίου- Ιστιοπλοΐα: Το χάλκινο μετάλλιο στο «ανοικτό» ευρωπαϊκό πρωτάθλημα των σκαφών τύπου Φινν, στη λίμνη Μπάλατον (Ουγγαρία), κατακτά ο Αιμίλιος Παπαθανασίου. Πρόκειται για το δέκατο μετάλλιο της καριέρας του. Οι Πορτογάλοι Αλβάρο Μερίνιο και Μιγκέλ Νούνιες αναδεικνύονται πρωταθλητές Ευρώπης στα σκάφη 470, έπειτα από τη λήξη των αγώνων, που έγιναν στη Θεσσαλονίκη.
 Αντισφαίριση: Η Ζιστίν Ενάν στις γυναίκες και ο Ραφαέλ Ναδάλ στους άνδρες κατακτούν τους τίτλους στο απλό στο φετινό Ρολάν Γκαρός.
11 Ιουνίου- Μπιλιάρδο: Αρχίζει στην Κέρκυρα το Παγκόσμιο Πρωτάθλημα τρίσποντου γαλλικού μπιλιάρδου.
12 Ιουνίου- Ειδικός αθλητισμός: Το χάλκινο μετάλλιο στο παγκόσμιο πρωτάθλημα ιστιοπλοΐας για την κλάση Challenger κατακτά ο παραολυμπιονίκης Γιώργος Δεληκούρας. Για πρώτη φορά  Ελληνας αθλητής ανεβαίνει στο βάθρο παγκόσμιου πρωταθλήματος της Διεθνούς Ομοσπονδίας Ιστιοπλοΐας Αθλητών με Αναπηρία.
13 Ιουνίου- Καλαθοσφαίριση: ο Νίκος Ζήσης γίνεται ο τέταρτος Έλληνας που θα αγωνιστεί στην ΤΣΣΚΑ μετά τους Νίκο Χατζηβρέττα, Δήμο Ντικούδη και Θοδωρή Παπαλουκά.
14 Ιουνίου-Ποδόσφαιρο: Ο Πέτρος Κόκκαλης αναλαμβάνει αντιπρόεδρος του Ολυμπιακού Πειραιώς και νέος Πρόεδρος στη Σούπερ Λίγκα γίνεται ο Γιάννης Βαρδινογιάννης.
Καλαθοσφαίριση: Οι Σαν Αντόνιο Σπερς κερδίζουν το NBA, με νίκη  4-0 επί των Κλίβελαντ Καβαλίερς στη σειρά των τελικών. Πολυτιμότερος παίκτης αναδεικνύεται για πρώτη φορά ένας Ευρωπαίος, ο Τόνι Πάρκερ.
15 Ιουνίου- Άρση Βαρών: Ολοκληρώνεται στην Καβάλα το Ανοικτό Πανευρωπαϊκό Πρωτάθλημα άρσης βαρών σε Πάγκο , στο οποίο αγωνίστηκαν οι καλύτεροι αθλητές της Ευρώπης και όλου του κόσμου.Πρόκειται για τη μεγαλύτερη αθλητική διοργάνωση που ανέλαβε η Ελλάδα μετά τους Παραολυμπιακούς Αγώνες του 2004. Η ελληνική αποστολή κατέκτησε συνολικά 3 μετάλλια, εκ των οποίων τα 2 χρυσά (Γκρέμισλαβ Μωϋσιάδης  και Παύλος Μάμαλος) και ένα ασημένιο (Δημ. Ανατολίτης).
Στίβος: Παγκόσμια επίδοση με 14.12.63 στα 5 χιλιόμετρα πετυχαίνει η Μεσερέτ Ντεφάρ από την Αιθιοπία, καταρρίπτοντας την προηγούμενη δική της καλύτερη επίδοση.
16 Ιουνίου-Υδατοσφαίριση: Ο Ολυμπιακός κατακτά το 20ό του πρωτάθλημα ανδρών, κερδίζοντας στον τελευταίο αγώνα (4ο) της σειράς των τελικών τον ΕθνικόΠειραιώς, με 8-7 (και νίκες 3-1).
Κανόε καγιάκ: Το χάλκινο μετάλλιο στο C1, στο Ευρωπαϊκό Πρωτάθλημα σλάλομ στο Λιπτόβσκι Μίκουλας κατακτά ο Χρήστος Τσακμάκης.
17 Ιουνίου - Ποδόσφαιρο: Ο ΑΣΚ Ολυμπιακός Βόλου εξασφαλίζει την άνοδό του στη Β΄ εθνική κατηγορία, έπειτα από τη νίκη του επί του Α.Σ. Ρόδος με 2-1 στο Περιστέρι, σε αγώνα μπαράζ.
Στίβος: Ο Κώστας Δουβαλίδης πετυχαίνει πανελλήνια επίδοση με 13.59 στα 110μ εμπόδια στο Πανελλήνιο Πρωτάθλημα ανοικτού στίβο, το οποίο ολοκληρώθηκε στο ΟΑΚΑ.
Μπιλιάρδο:Ο Βέλγος Φελίξ Γκουντρόν στέφεται παγκόσμιος πρωταθλητής στο τρίσποντο γαλλικό μπιλιάρδο. Οι αγώνες του Παγκοσμίου Πρωταθλήματος ολοκληρώθηκαν στην Κέρκυρα.
18 Ιουνίου- Ποδηλασία: Το χρυσό μετάλλιο κατακτούν οι Θάνος Μαντζουράνης, Βασίλης Ρέππας και Χρήστος Βολικάκης με χρόνο 1΄18΄΄63 στο ομαδικό σπριντ στον δεύτερο αγώνα του ποδηλατικού Γύρου Ιταλίας σε πίστα, που έγινε στο Τορίνο.
Μπιλιάρδο: Πρωταθλητής Ευρώπης στο αμερικανικό εννιάμπαλο μπιλιάρδο αναδεικνύεται στην Αυστρία ο Γιάννης Βασσάλος.
20 Ιουνίου- Καλαθοσφαίριση: Το 28ο πρωτάθλημα της ιστορίας του, το ένατο τα τελευταία δέκα χρόνια , το τρίτο συνεχόμενο νταμπλ και το «treble» της φετινής περιόδου, μετά την κατάκτηση της Ευρωλίγκας και του Κυπέλλου Ελλάδας, πανηγυρίζει ο Παναθηναϊκός. Το Τριφύλλι νίκησε 89-76 τον Ολυμπιακό στο ΟΑΚΑ, στον πέμπτο και τελευταίο αγώνα της σειράς των τελικών και με 3-2 νίκες έφτασε στην κατάκτηση του τίτλου.
 Ποδόσφαιρο:  Η Μπόκα Τζούνιορς κατακτά για μια ακόμη φορά στην ιστορία της το Κόπα Λιμπερταδόρες.
23 Ιουνίου- Ποδόσφαιρο:Η εθνική Ελπίδων της Ολλανδίας υπερασπίζεται  τον τίτλο της πρωταθλήτριας Ευρώπης, τον οποίο κατέκτησε πέρυσι στα γήπεδα της Πορτογαλίας. Επικράτησαν με 4-1 της Σερβίας στον τελικό του Ευρωπαϊκού Πρωταθλήματος, ο οποίος διεξήχθη στο «Γιούρομποργκ» του Γκρόνινγκεν , και κατέκτησαν για δεύτερη διαδοχική φορά το τρόπαιο. 
Υδατοσφαίριση: Η Προ Ρέκο κερδίζει με 9-8 τη Γιουγκ Ντουμπρόβνικ και κατακτά τον τίτλο του πρωταθλητή Ευρώπης.Η ιταλική ομάδα επικράτησε της πρωταθλήτριας Ευρώπης του 2006 με 9-8 στον τελικό του φάιναλ φορ της Ευρωλίγκας που διεξήχθη στο Μιλάνο και κατέκτησε το τρόπαιο για τέταρτη φορά στην Ιστορία της και πρώτη μετά το 2003.
24 Ιουνίου-Πυγμαχία: Το χρυσό μετάλλιο στο Πρωτάθλημα της Ευρωπαϊκής Ενωσης στο Δουβλίνο κατακτά ο Ηλίας Παυλίδης, στην κατηγορία των 91 κιλών. Στον τελικό νίκησε τον Ιταλό Κλεμέντε Ρούσο με 12-7 στα σημεία.
Ποδόσφαιρο: Διεξάγεται ο τελικός του Χρυσού Κυπέλλου. Οι ΗΠΑ για δεύτερη συνεχή χρονιά κατακτούν τον τίτλο, με νίκη 2-1 επί του Μεξικού.
25 Ιουνίου-Πετοσφαίριση στην άμμο: Το χρυσό μετάλλιο στο βαλκανικό πρωτάθλημα γυναικών κατακτούν οι δίδυμες αδερφές Έλσα και Φαβιόλα Κωστάμη στη Βάρνα της Βουλγαρίας. 
26 Ιουνίου- Ποδόσφαιρο:Ο Θοδωρής Ζαγοράκης γίνεται επίσημα νέος πρόεδρος της ΠΑΕ ΠΑΟΚ.
30 Ιουνίου- Καλαθοσφαίριση: Η Εθνική Ελλάδας Ανδρών κερδίζει τους Επίλεκτους της Ευρώπης με 101-90 στο 1ο Eurostar στο ΟΑΚΑ.

 06